### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2024 er der afsat et rådighedsbeløb (U58) på i alt 2,11 mio. kr. incl. prisfremskrivning til Modernisering af [adresse]. Kommunalbestyrelsen bevilligede den 26. februar 2025, kr. 230.000 af anlægsbevillingen til udarbejdelsen af engeligt dispositionsforslag for den fremtidige udvikling af Firhøj Natur- og Idrætspark.

Der ansøges nu om en bevilling på samlet kr. 240.000 til indgåelse af aftale om projektledelse af fundraising indsatsen mellem projektgruppen bag projektet og Gitte Christoffersen.

## Indstillinger

Direktøren indstiller, at der gives en anlægsbevilling i 2025 på kr. 240.000 til projektledelse og "succesfee" for fundraising indsatsen finansieret af det afsatte rådighedsbeløb.

## Behandling

Økonomiudvalget, Kommunalbestyrelsen

## Sagsfremstilling

Projekt- og initiativgruppen bag Firhøj Natur- & Idrætspark har på baggrund af den tidligere bevilling fra februar 2025, i samarbejde med Keingart Arkitekter udarbejdet et endeligt dispositionsforslag, samt pris overslag for en samlet udvikling af Firhøj Stadion til Natur- og Idrætspark Firhøj (bilag 1 og 2). Udarbejdelse er sket i tæt samarbejde med lokalrådet, foreningslivet og borgere fra lokalområdet.

Projekt- og initiativgruppen kan med afsæt i dispositionsforslaget igangsætte arbejdet med at søge støtte og fonde til realisering af projektet. På baggrund af projektets størrelse og omfang, ønskes der professionel understøttelse af fundraising arbejdet, hvorfor projekt og initiativgruppen anmoder en frigivelse på samlet kr. 240.000 til indgåelse af et samarbejde med Fundraiseren.

De kr. 240.000 omfatter et fast honorar på kr. 40.000, samt et "succesfee" på kr. 200.000 der udløses, hvis projektet realiseres på baggrund af fondsstøtte i væsentligt omfang. Aftalen indbefatter at Gitte Christoffersen følger projektet helt til dørs uafhængig af antal timer.

På budgetaftalen for 2024 blev der bevilget 2,11 mio. kr. incl. prisfremskrivning til (U58) Modernisering af [adresse] med hensigten om, at de kommunale midler skal kunne bruges til at geare eksterne midler fra foreninger og fonde.

Det er administrationens vurdering, at projektet samlet vil kunne løftes bedre, samt med øget potentiale for fondsstøtte ved indgåelse af aftale om professionel fundraising. Herved også styrker muligheder for at kunne geare de kommunale midler tilstrækkeligt til at projektet kan realiseres.

## Økonomiske konsekvenser

Der er afsat et rådighedsbeløb på i alt 1,05 mio. kr. i 2025 og 1,06 mio. 2027 til Moderniseringen af [adresse]. Februar 2025 blev der frigivet 0,23 mio.

Det bemærkes, at det resterende rådighedsbeløb herefter udgør 1,64 mio. kr.

[adresse] bemærkninger er indarbejdet i sagen.

### Sagens forløb

19/11/2025 Økonomiudvalget
Anbefales.

Afbud: Nick Hansen